شەفەق
نیوز/ هاکەریگ نەناسریاگ، چیە ناو پڕۆگرام تەکسی، و پەیام ناونیشانیگ ئەرا سەدان رانندەیل
تەکسی لە مۆسکۆ وەیەک مەوقە کلکرد، ک هیشت ریوبانەگە لەناوڕاس شارەگە پڕ لە ماشین بوود.
کۆمپانیای
"Yandex
Taxi"
رووسی، باس ئەو رویداوە کرد، و لەبەیاننامەیگ لەبان سایت "فۆربس" وە زوان
رووسی وت: کەفتیەسە وەر پەلاماریگ سیبرانی، هاکەرەیل تەقەلا دانە پڕۆگرامەگە پەک بخەن،
هەنای سەدان لە رانندەیل تەکسی داوای رویکردن وەرەو خود ناوچەگە ئەرایان هات.
مەردمیگ
لەبان تویتەر وتن: لە ئەنجام ئی هاکە، ماشینەیل تەکسی روی وەرەو جادەی "Kutuzovsky Prospekt " کردن، ک جادەیگ سەرەکیە
لە خوەرهەڵات وەرەو خوەرئاوا و رەسێدە پایتەخت رووسیا، و کەم جار ئی ریە قەرەباڵغ بوود،
چوینکە پەلەیل فرەیگ دیرێد، وەگەرد ئەوەیش تا ماوەی ٤٠ خولەک ماشینەیل لەناو قەرەباڵغی
گیر هاتن.
